SK Úradný vestník Európskej únie C 198/23

Uverejnenie žiadosti o zmenu a doplnenie podľa článku 6 ods. 2 nariadenia Rady (ES) č. 510/2006 o ochrane zemepisných označení a označení pôvodu poľnohospodárskych výrobkov a potravín

2009/C 198/06

Týmto uverejnením vzniká právo vzniesť námietku voči žiadosti podľa článku 7 nariadenia Rady (ES) č. 510/2006. Vznesené námietky sa musia Komisii doručiť do šiestich mesiacov po uverejnení tejto žiadosti.

ŽIADOSŤ O ZMENU A DOPLNENIE

NARIADENIE RADY (ES) č. 510/2006

Žiadosť o zmenu a doplnenie v súlade s článkom 9

„MONTI IBLEI“

ES č.: IT-PDO-0117-1521-07.06.2005

CHZO ( ) CHOP ( X )

1. Kolónka špecifikácie, ktorej sa žiadosť o zmenu a doplnenie týka:

—  Názov výrobku — Opis výrobku — Zemepisná oblasť —  Dôkaz o pôvode —  Spôsob výroby —  Spojenie — Označenie —  Vnútroštátne požiadavky —  Iné [uveďte]

2. Druh zmeny a doplnenia:

—  Zmena a doplnenie jednotného dokumentu alebo zhrnutia — Zmena a doplnenie špecifikácie CHOP alebo CHZO zapísaného do registra, ku ktorým sa neuverejnil nijaký jednotný dokument ani zhrnutie —  Zmena a doplnenie špecifikácie, z ktorej nevyplýva nijaká zmena a doplnenie jednotného dokumentu (článok 9 ods. 3 nariadenia (ES) č. 510/2006) —  Dočasná zmena a doplnenie špecifikácie vyplývajúca z uloženia záväzných hygienických alebo rastlinolekárskych opatrení zo strany verejných orgánov [článok 9 ods. 4 nariadenia (ES) č. 510/2006]

3. Zmeny a doplnenia:

3.1. Opis výrobku:

V súčasnej dobe sú vlastnosti hotového výrobku opísané lepšie a všetky odkazy na bývalé zastarané normy spoločnej organizácie trhu s olivovým olejom boli zrušené. Pridávajú sa objektívne parametre, pokiaľ ide o chemické a fyzikálno-chemické vlastnosti, aby sa zlepšilo označovanie, ako aj opis hotového výrobku v súvislosti s jeho uvedením na trh.

3.2. Zemepisná oblasť:

Pridáva sa územie obce Militello vo Val di Catania, ktoré hraničí s oblasťou výroby a má rovnaké pôdne a klimatické vlastnosti a tradície, ale len omylom nebolo zahrnuté do pôvodnej zemepisnej oblasti CHOP v rámci prvej žiadosti o zápis do registra. Tak sa vyhovelo legitímnym požiadavkám výrobcov obce Militello vo Val di Catania, ktorá sa môže pýšiť stáročnou špecializáciou na pestovanie olív a tradíciou siahajúcou podľa historikov minimálne až do 15. storočia. Od 17. storočia sa Militello stalo na základe veľkosti olivových hájov a kvality z nich získaného oleja jedným z najznámejších centier výroby na Sicílii, čo je historicky dokázané.

Obec Militello vo Val di Catania tvorí súčasť podoblasti výroby oleja „Monti Iblei“ so zemepisným označením „Trigona Pancali“.

3.3. Označenie:

Znenie článku 7 ods. 9 špecifikácie sa nahrádza touto vetou: „Na etikete musia byť okrem iných povinných údajov uvedené dva roky, počas ktorých sa zberali olivy, z ktorých bol získaný olej.“ Uvedená veta sa vkladá aj do bodu 4.8 zhrnutia. Táto zmena a doplnenie umožňuje lepšie vymedziť obdobie výroby.

ZHRNUTIE

NARIADENIE RADY (ES) č. 510/2006

„MONTI IBLEI“

ES č.: IT-PDO-0117-1521-07.06.2005

CHOP ( X ) CHZO ( )

Toto zhrnutie obsahuje hlavné body špecifikácie výrobku na informačné účely.

1. Príslušné oddelenie v členskom štáte:

Názov: Ministero delle Politiche Agricole e Forestali Adresa: Via XX Settembre 20 00187 Roma RM ITALIA Tel. +39 0646655106 Fax +39 0646655306 e-mail: saco7@politicheagricole.gov.it

2. Skupina:

Názov: Consorzio di tutela dell’olio extravergine d’oliva DOP Monti Iblei Adresa: c/o C.C.I.A.A. Piazza Libertà 97100 Ragusa RG ITALIA Tel. +39 0932247560 Fax +39 0932247560 e-mail: consorzio@montiblei.com Zloženie: Výrobcovia/spracovatelia ( X ) Iné ( )

3. Druh výrobku:

1. Trieda 1.5 – Oleje a tuky (maslo, margarín, oleje atď.) – extra panenský olivový olej

4. Špecifikácia:

[zhrnutie požiadaviek v zmysle článku 4 ods. 2 nariadenia (ES) č. 510/2006]

4.1. Názov:

„Monti Iblei“

4.2. Opis:

S chráneným označením pôvodu „Monti Iblei“ sa musí uvádzať jedno zo zemepisných označení „Monte Lauro“, „Val d’Anapo“, „Val Tellaro“, „Frigintini“, „Gulfi“, „Valle dell’Irminio“, „Calatino“, „Trigona-Pancali“ a musí spĺňať tieto požiadavky:

Pri plnení musí mať extra panenský olivový olej s chráneným označením pôvodu „Monti Iblei“ uvedeným spolu so zemepisným označením „Monte Lauro“ tieto vlastnosti:

— farba: zelená,

— vôňa: stredne ovocná so zelenými prvkami,

— chuť: ovocná, polo pikantná,

— celková maximálna kyslosť vyjadrená ako hmotnosť kyseliny olejovej nepresahujúca 0,5 g na 100 g oleja,

— peroxidové číslo: ≤ 12 meq O2/kg,

— K232: ≤ 2,20,

— K270: ≤ 0,18,

— polyfenoly spolu: ≥ 120 ppm.

Chránené označenie pôvodu „Monti Iblei“ uvedené spolu so zemepisným označením „Monte Lauro“ je vyhradené pre extra panenský olivový olej získaný z olív odrody „Tonda IBlea“, ktorá tvorí minimálne 90 % olív nachádzajúcich sa v olivových hájoch. Je možné použiť aj iné odrody za predpokladu, že ich podiel nepresiahne 10 %.

Pri plnení musí mať extra panenský olivový olej s chráneným označením pôvodu „Monti Iblei“ uvedeným spolu so zemepisným označením „Val d’Anapo“ tieto vlastnosti:

— farba: zelená,

— vôňa: jemná ovocná so zelenými prvkami,

— chuť: ovocná, jemne pikantná,

— celková maximálna kyslosť vyjadrená ako hmotnosť kyseliny olejovej nepresahujúca 0,5 g na 100 g oleja,

— peroxidové číslo: ≤ 12 meq O2/kg,

— K232: ≤ 2,20,

— K270: ≤ 0,18,

— polyfenoly spolu: ≥ 120 ppm.

Chránené označenie pôvodu „Monti Iblei“ uvedené spolu so zemepisným označením „Val d’Anapo“ je vyhradené pre extra panenský olivový olej získaný z olív odrody „Tonda IBlea“, ktorá tvorí minimálne 60 % olív nachádzajúcich sa v olivových hájoch. Je možné použiť aj iné odrody za predpokladu, že ich podiel nepresiahne 40 %.

Pri plnení musí mať extra panenský olivový olej s chráneným označením pôvodu „Monti Iblei“ uvedeným spolu so zemepisným označením „Val Tellaro“ tieto vlastnosti:

— farba: zelená,

— vôňa: stredne ovocná so zelenými prvkami,

— chuť: ovocná, polo pikantná,

— celková maximálna kyslosť vyjadrená ako hmotnosť kyseliny olejovej nepresahujúca 0,5 g na 100 g oleja,

— peroxidové číslo: ≤ 12 meq O2/kg,

— K232: ≤ 2,20,

— K270: ≤ 0,18,

— polyfenoly spolu: ≥ 120 ppm.

Chránené označenie pôvodu „Monti Iblei“ uvedené spolu so zemepisným označením „Val Tellaro“ je vyhradené pre extra panenský olivový olej získaný z olív odrody „Moresca“, ktorá tvorí minimálne 70 % olív nachádzajúcich sa v olivových hájoch. Je možné použiť aj iné odrody za predpokladu, že ich podiel nepresiahne 30 %.

Pri plnení musí mať extra panenský olivový olej s chráneným označením pôvodu „Monti Iblei“ uvedeným spolu so zemepisným označením „Frigintini“ tieto vlastnosti:

— farba: zelená,

— vôňa: intenzívne ovocná so zelenými prvkami,

— chuť: ovocná, polo pikantná,

— celková maximálna kyslosť vyjadrená ako hmotnosť kyseliny olejovej nepresahujúca 0,5 g na 100 g oleja,

— peroxidové číslo: ≤ 12 meq O2/kg,

— K232: ≤ 2,20,

— K270: ≤ 0,18,

— polyfenoly spolu: ≥ 120 ppm.

Chránené označenie pôvodu „Monti Iblei“ uvedené spolu so zemepisným označením „Frigintini“ je vyhradené pre extra panenský olivový olej získaný z olív odrody „Moresca“, ktorá tvorí minimálne 60 % olív nachádzajúcich sa v olivových hájoch. Je možné použiť aj iné odrody za predpokladu, že ich podiel nepresiahne 40 %.

Pri plnení musí mať extra panenský olivový olej s chráneným označením pôvodu „Monti Iblei“ uvedeným spolu so zemepisným označením „Gulfi“ tieto vlastnosti:

— farba: zelená,

— vôňa: intenzívne ovocná so zelenými prvkami,

— chuť: ovocná, polo pikantná,

— celková maximálna kyslosť vyjadrená ako hmotnosť kyseliny olejovej nepresahujúca 0,5 g na 100 g oleja,

— peroxidové číslo: ≤ 12 meq O2/kg,

— K232: ≤ 2,20,

— K270: ≤ 0,18,

— polyfenoly spolu: ≥ 120 ppm.

Chránené označenie pôvodu „Monti Iblei“ uvedené spolu so zemepisným označením „Gulfi“ je vyhradené pre extra panenský olivový olej získaný z olív odrody „Tonda IBlea“, ktorá tvorí minimálne 90 % olív nachádzajúcich sa v olivových hájoch. Je možné použiť aj iné odrody za predpokladu, že ich podiel nepresiahne 10 %.

Pri plnení musí mať extra panenský olivový olej s chráneným označením pôvodu „Monti Iblei“ uvedeným spolu so zemepisným označením „Valle dell’Irminio“ tieto vlastnosti:

— farba: zelená,

— vôňa: jemná ovocná so zelenými prvkami,

— chuť: ovocná, jemne pikantná,

— celková maximálna kyslosť vyjadrená ako hmotnosť kyseliny olejovej nepresahujúca 0,65 g na 100 g oleja,

— peroxidové číslo: ≤ 12 meq O2/kg,

— K232: ≤ 2,20,

— K270: ≤ 0,18,

— polyfenoly spolu: ≥ 120 ppm.

Chránené označenie pôvodu „Monti Iblei“ uvedené spolu so zemepisným označením „Valle dell’Irminio“ je vyhradené pre extra panenský olivový olej získaný z olív odrody „Moresca“, ktorá tvorí minimálne 60 % olív nachádzajúcich sa v olivových hájoch. Je možné použiť aj iné odrody za predpokladu, že ich podiel nepresiahne 40 %.

Pri plnení musí mať extra panenský olivový olej s chráneným označením pôvodu „Monti Iblei“ uvedeným spolu so zemepisným označením „Calatino“ tieto vlastnosti:

— farba: zelená,

— vôňa: jemná ovocná so zelenými prvkam,

— chuť: ovocná, jemne pikantná,

— celková maximálna kyslosť vyjadrená ako hmotnosť kyseliny olejovej nepresahujúca 0,6 g na 100 g oleja,

— peroxidové číslo: ≤ 12 meq O2/kg,

— K232: ≤ 2,20,

— K270: ≤ 0,18,

— polyfenoly spolu: ≥ 120 ppm.

Chránené označenie pôvodu „Monti Iblei“ uvedené spolu so zemepisným označením „Calatino“ je vyhradené pre extra panenský olivový olej získaný z olív odrody „Tonda IBlea“, ktorá tvorí minimálne 60 % olív nachádzajúcich sa v olivových hájoch. Je možné použiť aj iné odrody za predpokladu, že ich podiel nepresiahne 40 %.

Pri plnení musí mať extra panenský olivový olej s chráneným označením pôvodu „Monti Iblei“ uvedeným spolu so zemepisným označením „Trigona-Pancali“, ku ktorému bola pridaná obec Militello vo Val di Catania, tieto vlastnosti:

— farba: zelená,

— vôňa: stredne ovocná so zelenými prvkami,

— chuť: ovocná, jemne pikantná,

— celková maximálna kyslosť vyjadrená ako hmotnosť kyseliny olejovej nepresahujúca 0,5 g na 100 g oleja,

— peroxidové číslo: ≤ 12 meq O2/kg,

— K232: ≤ 2,20,

— K270: ≤ 0,18,

— polyfenoly spolu: ≥ 120 ppm.

Chránené označenie pôvodu „Monti Iblei“ uvedené spolu so zemepisným označením „Trigona-Pancali“ je vyhradené pre extra panenský olivový olej získaný z olív odrody „Nocellara Etnea“, ktorá tvorí minimálne 60 % olív nachádzajúcich sa v olivových hájoch. Je možné použiť aj iné odrody za predpokladu, že ich podiel nepresiahne 40 %.

4.3. Zemepisná oblasť:

Oblasť výroby vzťahujúca sa na chránené označenie pôvodu „Monti Iblei“ sa nachádza na správnom území obcí provincií Catania, Ragusa a Syracusa v regióne Sicília.

4.4. Dôkaz o pôvode:

Vysledovateľnosť je zaručená kontrolami, ktoré vykonáva kontrolný orgán v súlade s nariadením (ES) č. 510/2006 v rámci celého výrobného reťazca.

4.5. Spôsob výroby:

Spôsoby pestovania a rezu olív musia byť tradičné a nesmú v žiadnom prípade zapríčiniť zmenu vlastností olív, z ktorých sa získava olej. Fytosanitárna ochrana olivových hájov určených na výrobu extra panenského olivového oleja s chráneným označením pôvodu sa vykonáva spôsobom uvedeným v programoch racionálneho boja proti škodcom. Extra panenský olivový olej s chráneným označením pôvodu „Monti Iblei“ sa získava zo zdravých olív, ktorých zber prebieha každý rok od začiatku ich dozrievania až do 15. januára. Olivy sa oberajú ručne alebo mechanicky priamo zo stromov. Maximálny výnos z pestovania olív určených na výrobu extra panenského olivového oleja s chráneným označením pôvodu nesmie v prípade intenzívnej výsadby prekročiť 10 000 kg na hektár. Maximálna výťažnosť oleja z olív nesmie byť vyššia ako 18 %. Činnosti spojené s lisovaním oleja z olív určených na výrobu extra panenského olivového oleja s chráneným označením pôvodu „Monti Iblei“ uvedeným spolu so zodpovedajúcim zemepisným označením, ako aj plnenie CHOP „Monti Iblei“ sa musia vykonávať iba v oblasti výroby vymedzenej v bode 4.3. Činnosti spojené s lisovaním sa vykonávajú do dvoch dní po zbere plodov. Lisovanie oleja prebieha výhradne prostredníctvom fyzických alebo mechanických postupov, ktoré umožňujú získať olej, ktorý čo možno najvernejším spôsobom zachováva pôvodné osobitné vlastnosti plodov. Extra panenský olivový olej „Monti Iblei“ sa musí umiestňovať na trh v nádobách zo skla alebo bieleho plechu, ktorých objem nepresahuje 5 litrov.

4.6. Spojenie:

Pestovanie olív je veľmi dôležitým výrobným odvetvím tohto regiónu. Najdôležitejšou odrodou je odroda „Tonda Iblea“ nazývaná tiež ako „Cetrala“, „Prunara“, „Abbunara“ a „Tunna“, ktorá je typická pre uvedenú zemepisnú oblasť (stredne odolná proti patogénnym činiteľom a úplne prispôsobená vápenatým pôdam vysočiny Monti Iblei) a ktorá sa používa aj na konzumáciu. Používajú sa aj iné miestne odrody: sú to odrody „Moresca“ a „Nocellara Etnea“. Vedľa olivových hájov so stáročia vysadenými olivami boli nedávno vysadené nové stromy iných odrôd, ktoré sa formou podobajú svojim predchodcom a ktoré majú guľatý tvar z dôvodu ochrany pred prevládajúcim vetrom. Používanie oleja vyrobeného v tomto regióne má u miestnych, ako aj ostatných talianskych spotrebiteľov dlhú tradíciu. Za vhodné sa považujú iba olivové háje nachádzajúce sa v nadmorskej výške 80 až 700 m. Musia sa nachádzať v údoliach vinúcich sa vysočinou Monti Iblei, ktorých pôda je kremenistá a pretínajú ju žily vulkanického pôvodu. Vyrobený olej má stredne ovocnú, mierne sladkú a jemne pikantnú chuť. Treba poznamenať, že v horskom masíve Monti Iblei dochádza k mimoriadnym teplotným výkyvom medzi dňom a nocou, čo je obzvlášť dôležité pri určovaní špecifických vlastností poľnohospodárskych výrobkov. Treba vedieť, že na Sicílii, ostrove, ktorého dávne tradície siahajú do obdobia prvých grécko-rímskych kolónií, sa postupom času upevnili zvyky Veľkého Grécka. Na základe tohto kľúčového kultúrneho prvku, ako aj stáročia trvajúcich problémov v oblasti komunikácie sa zachovali neporušené osobitosti každej mestskej osady, pričom sa vykryštalizovali jadrá obyvateľstva žijúce v tejto presne vymedzenej zemepisnej oblasti. Aj keď ide o veľmi homogénnu oblasť z klimatického a územného hľadiska, nemalo by sa zabúdať na existenciu tradícií, ktoré sa prenášali postupom času a v priebehu doby z generácie na generáciu. Preto označenie pôvodu „Monti Iblei“ v svojej zemepisnej oblasti zahŕňa územia, na ktorých boli vybudované uvedené mestské osady, ktoré na nich postupom času zanechali svoju stopu. Sú to tieto územia: „Monti Iblei Monte Lauro“, „Monti Iblei Val d’Anapo“, „Monti Iblei Val Tellaro“, „Monti Iblei Frigintini“, „Monti Iblei Gulfi“, „Monti Iblei Valle dell’Irminio“, „Monti Iblei Calatino“ a „Monti Iblei Trigona Pancali“, ktoré zahŕňa aj územie obce Militello vo Val di Catania. Už len z obyčajného vymenovania dodatočných zemepisných označení jasne vyplýva existencia ľudských tradícií, ktoré sa viažu na jednotlivé údolia patriace k horskému masívu Monti Iblei. Tieto údolia si aj napriek svojej územnej blízkosti zachovali svoje osobitosti v oblasti ľudskej činnosti a ľudských vlastností. Nebrať túto situáciu do úvahy by znamenalo značným spôsobom porušiť hlboký zmysel kultúrnych a ľudských tradícií. Vzhľadom na organoleptické vlastnosti sú rozdiely medzi olejmi z uvedených údolí minimálne a môžu ich postrehnúť iba odborníci v oblasti degustácie.

4.7. Kontrolný orgán:

Názov: Agroqualità Adresa: Piazza G. Marconi 25 00144 Roma RM ITALIA Tel. — Fax — e-mail: —

4.8. Označenie:

K chránenému označeniu pôvodu „Monti Ilblei“ sa nesmie pridávať iné označenie, najmä prídavné mená: „fine“ (jemný), „scelto“ (prvej akosti), „selezionato“ (výberový), „superiore“ (najvyššej kvality). Pravdivé používanie názvov, názvov podnikov, súkromných značiek je povolené za predpokladu, že nemajú pochvalný význam a že nezavádzajú spotrebiteľa.

Používanie názvov hospodárstiev, usadlostí, poľnohospodárskych podnikov, ako aj odkaz na plnenie v mieste výroby alebo v podniku zaoberajúcom sa pestovaním olív nachádzajúcim sa v oblasti výroby je povolené iba v prípade, že olej bol získaný výhradne z olív obratých v olivových hájoch daného podniku.

Zemepisné označenie uvedené v bode 4.2, ktoré je uvedené na etikete, nesmie byť väčšie ako rozmery písma použitého na uvedenie chráneného označenia pôvodu „Monti Ilblei“.

Názov chráneného označenia pôvodu musí byť na etikete uvedený čitateľne a nesmie sa dať odstrániť, pričom sa jeho farba musí zreteľne odlišovať od farby etikety a musí sa dať jasne odlíšiť od všetkých ostatných označení na etikete.

Okrem toho musí označenie spĺňať predpisy o označovaní podľa platných právnych predpisov. Na etikete musia byť okrem iných povinných údajov uvedené dva roky, počas ktorých sa pestovali olivy, z ktorých bol získaný olej.